„ Ýmsar sögur eru til af erlendum stórrisum , sem hösluðu sér völl á nýjum stað og fóru offari , léku innfædda grátt , með blekkingum , svikum og mútum . Þannig framferði er auðvitað óverjandi . “ Þetta sagði Guðni Th. Jóhannesson , forseti Íslands , er hann ávarpaði starfsfólk álversins í Straumsvík á föstudaginn og átti þar væntanlega við Samherjamálið . Hann sagði engum til góðs að skapa falsmynd eða þegja þunnu hljóði þegar óréttlæti og grályndi blasir við . „ Við Íslendingar verðum að geta borið höfuðið hátt í útlöndum , ekki síst við sem höfum notið trausts til trúnaðarstarfa fyrir land og þjóð , “ sagði hann , að því er kemur fram á Facebook-síðu hans . „ Lengi höfum við stært okkur af forystuhlutverki til sjávar , þekkingu okkar og reynslu og vilja til að vinna með öðrum , öllum til hagsbóta . Þetta hef ég gert nýlega , svo dæmi séu tekin , í heimsóknum ytra og þegar ég tók á móti nýjum sendiherra Namibíu eins og lesa má í frétt á heimasíðu embættisins : „ Loks var rætt um fiskveiðar undan ströndum Namibíu og framtíðarhorfur þar í þágu heimamanna “ , og var þá vísað til þróunarsamvinnu þar ytra . “ Hann bætti við að af þeir sem koma fram í þágu Íslands eigi að geta lofað frumkvæði og dugnaði í útvegi og öðrum greinum íslensks atvinnulífs verði að sjást í verki að unnið sé af heilindum .